Četvrta Vlada Republike Hrvatske
Četvrta Vlada Republike Hrvatske je saziv Vlade Republike Hrvatske u periodu od 12. kolovoza 1992. do 3. travnja 1993. Predsjednik Vlade bio je Hrvoje Šarinić. 

Osnovana je nakon što je u ljeto 1992. godine oformljen novi saziv Hrvatskog sabora, izabran na izborima na kojima je dotada vladajuća Hrvatska demokratska zajednica stekla uvjerljivu većinu. Tako je i nova vlada bila većinska, odnosno jednostranačka. Za novog premijera je imenovan Šarinić, koji je dotle bio predstojnik Ureda predsjednika Republike, a samim time i jedan od najbližih suradnika Franje Tuđmana, koji je u tadašnjem polupredsjedničkom sustavu imao ključan utjecaj na rad Vlade. 

Mandat nove vlade je obilježio nastavak oružanih sukoba, iako u nešto manjem intenzitetu nego kod prethodne vlade, s obzirom da se manje-više održavalo primirje s pobunjenim Srbima sve do početka 1993. godine, kada je Operacija Maslenica izazvala novu eskalaciju, prije svega u Dalmaciji. Šarinićeva vlada je, pak, bila prije svega zaokupljena unutarnjim reformama - radom na novoj teritorijalnoj organizaciji Hrvatske, kojom su općine iz komunističkog perioda zamijenjene županijama, općinama i gradovima koje postoje i danas. Mnogo je kontroverzniji bio nastavak procesa tzv. pretvorbe društvenog vlasništva odnosno privatizacija javnih poduzeća, koji je izveden na način koji će kasnije postati podloga brojnih optužbi za navodnu korupciju i pogodovanju HDZ-u bliskim tajkunima, a među čime se posebno ističe prodaja uglednih splitskih novina Slobodna Dalmacija Miroslavu Kutli.  

Početkom veljače 1993. su u Hrvatskoj održani izbori za Županijski dom Sabora, kao i općinske, gradske i županijske skupštine. Na njima je HDZ trijumfirala u gotovo svim oblastima, ali je jedan od izuzetaka bila Primorsko-goranska županija odakle je Šarinić bio rodom. Gubitak prestiža, ali i niz verbalnih gafova koji su ga učinili jednim od manje popularnih političara je doveo do njegove smjene, a za novog premijera je imenovan Nikica Valentić koji će voditi novu vladu.

Popis ministara i portfelja
Neki od navedenih perioda se ne odnose na Šarinićevu vladu, s obzirom da su određeni ministri također na istim funkcijama služili i u prethodnoj i sljedećoj vladi.

Vanjske poveznice 
 Kronologije Vlade RH 
  Vlada RH 

 04